10. ΑΝΑΓΚ. ΝΟΜΟΣ υπ’ αριθ. 2334 της 13/18 Μαΐου 1940 (ΦΕΚ Α΄ 153) Περί υπαγωγής του Εθνικού Μετσοβίου Πολυτεχνείου εις την αρμοδιότητα του Υπουργείου Θρησκευμάτων και Εθνικής Παιδείας. Άρθρ.1.-1.Το εν Αθήναις Εθνικόν Μετσόβιον Πολυτεχνείον χάριν συντομίας εφεξής καλούμενον Ε.Μ.Π. είναι κρατικόν Ανώτατον Εκπαιδευτικόν Ίδρυμα και Κέντρον Θεωρητικών και πρακτικών ερευνών, τελούν υπό την εποπτείαν του Κράτους, όπερ ασκεί ταύτην δια του επί των Θρησκευμάτων και Εθνικής Παιδείας Υπουργού. 2.Η κατά το Δ/μα της 2 Οκτωβρίου 1931 «περί κωδικοποιήσεως των περί Οργανισμού του Εθνικού Μετσοβίου Πολυτεχνείου διατάξεων» ως τούτο συνεπληρώθη και ετροποποιήθη υπό μεταγενεστέρων διατάξεων, και αποκλειστικώς εις το Εθνικόν Μετσόβιον Πολυτεχνείον αφορώσα αρμοδιότης του Υπουργού της Συγκοινωνίας περιέρχεται, από της ισχύος του παρόντος, εις τον επί των Θρησκευμάτων και Εθνικής Παιδείας Υπουργόν. Άρθρ.2.-1.Τα αφορώντα το Ε.Μ.Π. ζητήματα υπάγονται εφεξής εις την αρμοδιότητα της Διευθύνσεως Ανωτάτης Εκπαιδεύσεως, ενισχυομένης αναλόγως δια μετατάξεως μέχρι δύο κατ’ ανώτατον όριον υπαλλήλων του Υπουργείου Συγκοινωνίας, εκ των ανηκόντων εις την καταργηθείσαν Υπηρεσίαν Ανωτάτης Τεχνικής Εκπαιδεύσεως του Υπουργείου τούτου. Σελ. 288 2.Η μετάταξις ενεργείται υπό τον βαθμόν ον ούτοι νυν κέκτηνται δια Β.Δ/τος, εκδιδομένου εντός διμήνου από της ισχύος του παρόντος, προτάσει των Ημετέρων επί της Συγκοινωνίας και Θρησκευμάτων και Εθνικής Παιδείας Υπουργών, καταργουμένων των εν τω Υπουργείω Συγκοινωνίας θέσεων των μετατασσομένων υπαλλήλων, αυξανομένων δι’ αντιστοίχως, κατά τας θέσεις ταύτας, των υπό του άρθρ. 2 παρ. α΄ του Α.Ν. 782/1937, ως τούτο ετροποποιήθη υπό του άρθρ. 2 του Α.Ν. 1779/1939 προβλεπομένων οργανικών θέσεων της Κεντρικής Υπηρεσίας του Υπουργείου Θρησκευμάτων και Εθνικής Παιδείας. 3.Παρά τη Διευθύνσει Ανωτάτης Εκπαιδεύσεως συνιστάται Γραφείον Ανωτάτης Τεχνικής Εκπαιδεύσεως, ούτινος δύναται να προΐσταται και Τμηματάρχης Α΄ ή Β΄ τάξεως. Άρθρ.3.-1.Αι εν τω ειδικώ προϋπολογισμώ του Υπουργείου Συγκοινωνίας και υπό τον τίτλον «Εθνικόν Μετσόβιον Πολυτεχνείον» αναγραφόμεναι πιστώσεις μεταφέρονται, από της ισχύος του παρόντος εις τον ειδικόν προϋπολογισμόν του Υπουργείου Θρησκευμάτων και Εθνικής Παιδείας, εν τω οποίω και αναγράφονται εφεξής, μεταβιβαζομένης της αρμοδιότητος και δικαιοδοσίας του Υπουργού της Συγκοινωνίας ως προς την διάθεσιν αυτών, εις τον επί των Θρησκευμάτων και Εθνικής Παιδείας Υπουργόν. 2.Εις τον αυτόν Υπουργόν μεταβιβάζεται και η επί της καταρτίσεως και εκτελέσεως του προϋπολογισμού της ιδίας του Ε.Μ.Π. περιουσίας αρμοδιότητος του επί της Συγκοινωνίας Υπουργού ως και επί της εγκρίσεως και δημοσιεύσεως του απολογισμού αρμοδιότητος αυτού. 31.Γ.α.9-10 Οργανισμός Εθνικού Μετσοβίου Πολυτεχνείου 28 Άρθρ.4.-Αι λεπτομέρειαι της εφαρμογής του παρόντος κανονισθήσονται δια Β. Δ/των, εκδιδομένων προτάσει του επί των Θρησκευμάτων και Εθνικής Παιδείας Υπουργού. Άρθρ.5.-Επιτρέπεται η δια Β. Δ/τος κωδικοποίησις εις ενιαίον κείμενον απάσης της ισχυούσης δια το Ε.Μ.Π. νομοθεσίας, επιτρεπομένης της μεταβολής, της αριθμήσεως και σειράς άρθρων, παραγράφων, εδαφίων και λέξεων, ως και πάσης άλλης διαρρυθμίσεως άνευ όμως αλλοιώσεως της εννοίας του κειμένου. Η εργασία της κωδικοποιήσεως αντίθεται εις την κατά το άρθρ. 27 του Α.Ν. 2029/1939 «περί τροποποιήσεως και συμπληρώσεως διατάξεων περί οργανώσεως της Εκπαιδεύσεως κλπ.» Επιτροπήν Κωδικοποιήσεως της με τα εις την αρμοδιότητα του Υπουργείου Θρησκευμάτων και Εθνικής Παιδείας υπαγόμενα θέματα σχετιζομένης νομοθεσίας, ήτις δύναται να ενισχυθή δι’ ενός εισέτι μέλους, δι’ αποφάσεως του επί των Θρησκευμάτων και Εθνικής Παιδείας Υπουργού, οριζομένου εκ των ήδη παρά τη Διευθύνσει Ανωτάτης Εκπαιδεύσεως υπηρετούντων ανωτέρω υπαλλήλων. 